Page:Gospel of Saint John in West-Saxon.djvu/53

, 17] worhte on Chanaa Galilee, and geswutelode his wuldor; and his leorningcnihtas gelȳfdon on hine.

Ðys godspel gebyrað on þǣre fēorðan wucan ynnan lengtene on mōnandæg.

12. Æfter þyson he and hys mōdor and his gebrōðru and his leorningcnihtas fōron tō Capharnaum, and wunedon þār fēawa daga.

13. And hit was nēah Iudea ēastron, and sē Hǣlend fōr tō Ierusalem,

14. and gemētte on þām temple þā ðe sealdon oxan and scēap and culfran, and sittende myneteras.

15. And hē worhte swipan of strengon, and hig ealle of ðām temple ādrāf, ge scēap ge oxan; and hē āgēat þāra mynetera feoh, and tōwearp hyra mȳsan;

16. and sǣde þām þe ðā culfran cȳpton, Dōð þās þing heonon; ne wyrce gē mīnes Fæder hūs tō mangunghūse.

17. Þā gemundon his leorningcnihtas þæt ðe āwriten is, Þīnes hūses anda mē et.